<classify> RAIS wa Zanzibar, Dk Ali Mohamed Shein ameeleza kuwa licha ya kuwepo sheria tisa zinazohusiana na matumizi bora na endelevu ya ardhi Zanzibar, lakini bado watu hawaziheshimu na hawazifuati.Dk Shein aliyasema hayo jana katika hotuba yake ya ufunguzi wa semina ya siku moja ya kitaifa kuhusu masuala ya ardhi na rasilimali zisizorejesheka iliyofanyika kwenye Ukumbi wa Shehe Idrissa Abdulwakil, Kikwajuni Mjini Zanzibar ambayo imewahusisha viongozi mbali mbali wakuu wa Serikali ya Mapinduzi ya Zanzibar SMZ.Alisema kwa kuwa lengo la kuhakikisha ardhi ndogo inatumika vyema SMZ kwa nyakati mbali mbali imetunga sheria tisa kuhusu matumizi bora na endelevu ya ardhi ikiwa ni pamoja na kuwepo kwa rasilimali zisizorejesheka kama vile mchanga, mawe, udongo na rasilimali za misitu, lakini hazifuatwi.Alizitaja baadhi ya sheria hizo ni Sheria ya Matumizi ya Ardhi Namba 12 ya mwaka 1992, Sheria ya Uhaulishaji wa Ardhi Namba 8 ya mwaka 1994 na Sheria ya Mahakama ya Ardhi Namba 7 ya mwaka 1994 ambayo ndiyo inayohusiana na uanzishwaji wa Mahakama ya Ardhi.Rais Shein aliongeza kuwa katika ziara yake aliyoifanya katika wilaya zote za Unguja na Pemba kuanzia Februari 12 hadi 25, mwaka huu, amefahamu mengi kuhusu kadhia ya kuvunjwa kwa sheria mbali mbali zinazohusu matumizi bora ya ardhi.Aliongeza kuwa kwa bahati mbaya wavunjaji wa sheria hizo ni viongozi na watendaji wa serikali na matukio mengine yanayofanywa na wananchi wa kawaida.Taarifa za wilaya zilizowasilishwa kwangu zote zimethibitisha kuendelea kuibuka kwa migogoro mipya ya ardhi katika wilaya ambazo inatofautiana kwa idadi na kwa aina yake baina ya wilaya na wilaya. Nina taarifa kwamba ipo migogoro ya uvamizi wa maeneo ya serikali, ipo migogoro baina ya wananchi na wawekezaji na mingine kadhaa, alisema Dk Shein.Aidha, alisema jambo jengine ni kuwepo kwa uharibifu mkubwa wa mazingira katika maeneo yanayochimbwa mchanga aliyoyatembelea ikiwamo kuwepo kwa upungufu wa mchanga wenyewe.  <topic>: kitaifa 